NA ČAKOVEČKOM Općinskom sudu uskoro počinje suđenje 19-godišnjaku i njegovoj 38-godišnjoj majci koje se sumnjiči da su imali incestuozni spolni odnos.

Za 38-godišnju majku tužitelji traže kaznu od četiri mjeseca rada za opće dobro, a za 19-godišnjeg sina bezuvjetnu kaznu zatvora u trajanju od četiri mjeseca.

Majka i sin imali su spolni odnos lani u rujnu u obiteljskoj kući. Ukućani su ih vidjeli pa su pozvali policiju, javlja Danica.hr.

Tvrde da su bili pijani

Sin se tijekom istrage branio kako je pušio sintetsku travu galaxy i pio vino, pa nije bio pri sebi. Majku je, kaže, odnio iz kreveta u dnevni boravak i tamo se sve dogodilo, ali preko odjeće.

Majka je pak rekla da se te noći napila sa suprugom te su zaspali. Ničeg se, kaže, ne sjeća i ne zna da su imali spolni odnos.

Svjedok tvrdi da je vidio da su bili goli i imali spolni odnos pa je odmah probudio oca.

"Hej, dođi pogledati kako ti sin seksa ženu", rekao mu je navodno.

Odmah su zvali policiju.